Kruger weer terug in Bul-kraal | Netwerk24
Kruger weer terug in Bul-kraal
Deur Marnus Kok 17 Julie 2019 21:23
Juandré Kruger. Foto: Getty Images
Nog ’n voormalige Springbok gaan binnekort weer sy rugby by die Bulle speel.
Die slot Juandré Kruger (33) sluit hom in Desember by die Pretorianers aan, het ’n woordvoerder van die unie Woensdag bevestig.
Kruger speel tans vir die Franse klubspan Toulon nadat hy die Bulle in 2013 gegroet het. Hy het die Bokke in 17 toetse in 2012 en 2013 verteenwoordig.
Dié aankondiging volg in dieselfde week as wat die Bulle bekend gemaak het dat Josh Strauss, tans Skotse losvoorspeler, ook ná afloop van die Wêreldbeker-toernooi na Suid-Afrika terugkeer en hom in Pretoria gaan aansluit.
Daar is ook vroeër berig dat nog ’n verlore seun, die voormalige Springbok-losskakel Morné Steyn, binnekort weer Pretoria sy tuiste gaan maak.
Meer oor: Bulle
Daan haal heuningkwas uit vir VS
Pote: Josh gaan toetsstewels ná WB ophang
Roelof kry kans om plek vas te messel
Skotse Strauss se skuif Bulle toe bevestig